
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 488 

27 Οκτωβρίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καθορισμού Οριογραμμής τμήματος Ρέματος 

«Μπλάμη» του Δήμου Βαθέως Σάμου. 1 

Κήρυξη ως αναδασωτέας Δημόσιας δασικής έκτασης 
εμβαδού 598 τ.μ. στην Θέση «Βαρνάσι» του Δημ. 
Διαμ/τος Νικολιτσίου του Δήμου Θεσπρωτικού 
του Νομού Πρέβεζας. 2 


ΑΠΟΦΑΣΕΙ Σ 

Αριθμ. 15308/401 (1) 


Έγκριση καθορισμού Οριογραμμής τμήματος Ρέματος 
«Μπλάμη» του Δήμου Βαθέως Σάμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το ν. 3200/1955 περί διοικητικής αποκέντρωσης, όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του π.δ. 39/1983 περί μεταβιβάσεως 
αρμοδιοτήτων του Υπουργού Δημ.Έργων στις Περιφε¬ 
ρειακές Υπηρεσίες. 

3. Τις διατάξεις του άρθρου 66 του ν. 1622/1986 «περί 
Τοπικής Αυτοδιοίκησης, Περιφερειακής Ανάπτυξης και 
δημοκρατικού προγραμματισμού» όπως αντικαταστά- 
θηκαν με τις διατάξεις της παρ.5 του άρθρου 33 του 
ν. 1832/1989. 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την υπ’ αριθμ. 33/1998 εγκύκλιο του Υ.ΠΕ.ΧΩ.Δ.Ε. 
«Αστυνόμευση ρεμάτων και συντήρηση αντιπλ/κών έρ¬ 
γων». 

6. Το άρθρο 5 του ν. 3010/2002 «Εναρμόνιση του ν. 
1650/1988 με τις οδηγίες 97/11 Ε.Ε και 96/61 Ε.Ε διαδικα¬ 
σία οριοθέτησης και ρυθμίσεις θεμάτων για τα υδατο- 
ρέματα και άλλες διατάξεις». 


7. Το υπ’ αριθμ. ΤΥ 1691/25.5.2009 έγγραφο της Δ.Τ.Υ.Ν.Α. 
Σάμου με το οποίο μας υποβλήθηκαν ελεγμένα και 
θεωρημένα τα εξής: Τεχνική Έκθεση με Υδρολογικά - 
Υδραυλικά και Περιβαλλοντικά Στοιχεία, Τοπογραφικό 
Διάγραμμα, Μηκοτομή και κατά Πλάτος Διατομές, συ- 
νταγμένα από τη σύμπραξη μελετητών: «ΟΒΕΒΜΕΥΕΒ- 
ΟΑΛΗΣ ΜΕΛΕΤΗΤΙΚΗ Ε.Ε.-ΑϋΤ ΩΜΕΓΑ ΑΤΕ κλπ». 

8. Την υπ’ αριθμ. 75697/21.7.1997 κοινή υπουργική από¬ 
φαση με την οποία εγκρίθηκαν οι περιβαλλοντικοί όροι 
για την κατασκευή και λειτουργία του έργου «Βελτίωση 
Ε.Ο. Σάμου - Καρλοβασίου», καθώς τις μεταγενέστερες 
τροποποιήσεις αυτής και οι οποίες αναφέρονται στην 
κατασκευή έργων στο ρέμα Μπλάμη. 

9. Την υπ’ αριθμ. 37/26.4.2007 απόφαση της ΝΈ. Τεχνι¬ 
κών Υποδομών και Περιβάλλοντος με την οποία εγκρί- 
θηκε και εκτελείται το παραπάνω έργο. 

10. Αντίγραφο αποσπάσματος του πρακτικού 6/2009 
(απόφαση 137/2009) του Δημοτικού Συμβουλίου του Δή¬ 
μου Βαθέως Σάμου, σύμφωνα με την οποία γνωμοδο- 
τεί θετικά στην οριοθέτηση του ρέματος «Μπλάμη»που 
βρίσκεται εντός των ορίων του Δήμου Βαθέως, απο¬ 
φασίζουμε: 

Εγκρίνουμε τον καθορισμό των Οριογραμμών τμήμα¬ 
τος ρέματος «Μπλάμη» που βρίσκεται εντός των ορίων 
του Δήμου Βαθέως Σάμου, όπως σημειώνεται με μπλε 
γραμμή στο από 10.3.2009 Τοπογραφικό Διάγραμμα συ- 
νταγμένο από τη σύμπραξη μελετητών: «ΟΒΕΒΜΕΥΕΒ- 
ΟΑΛΗΣ ΜΕΛΕΤΗΤΙΚΗ Ε.Ε.-ΑΩΤ ΩΜΕΓΑ ΑΤΕ κλπ», όπως 
αυτό ελέγχθηκε και θεωρήθηκε από την Δ.Τ.Υ.Ν.Α. Σάμου, 
σύμφωνα με τα στοιχεία της Υδρολογικής μελέτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 15 Οκτωβρίου 2009 

Ο Γενικός Γραμματέας Περιφέρειας κ.α.α. 

Ο Γ ενικός Διευθυντής 
ΣΤΕΦΑΝΟΣ ΑΓΑΠΗΤΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 38 % 

Αριθμ. 26924/1555 (2) 

Κήρυξη ως αναδασωτέας Δημόσιας δασικής έκτασης 
εμβαδού 598 τ.μ. στην Θέση «Βαρνάσι» του Δημ. Διαμ/ 
τος Νικολιτσίου του Δήμου Θεσπρωτικού του Νο¬ 
μού Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελ¬ 
λάδας. 

β) Του ν. 3200/1955 περί διοικητικής αποκεντρώσεως 
όπως αυτές τροποποιήθηκαν μεταγενέστερα. 

γ) Του ν. 2503/1997 «Διοίκηση - Οργάνωση - Στελέχωση 
της περιφέρειας κ.λ.π.». 

δ) Του ν. 998/1979 «περί Προστασίας των Δασών και 
των Δασικών εν γένει εκτάσεων της χώρας» και ειδικό¬ 
τερα: δα) Του άρθρου 41 παρ. 1 δβ) Του άρθρου 38 παρ. 
1, όπως ισχύουν σήμερα 

2. Τις εξής Διαταγές του Υπουργείου Αγρ. Ανα- 
πτ. και Τροφίμων: α) 160417/1180/9.7.1980 β) 182447/ 
3049/24.9.1980. 

3. Την υπ’ αρίθμ. 7622/1484/29 Ιανουάριου 2008 απόφα¬ 
ση του Γ ενικού Γ ραμματέα Περιφέρειας Ηπείρου περί 
μεταβίβασης αρμοδιοτήτων, εξουσιοδότησης υπογρα¬ 
φής αποφάσεων, κ.τλ.. 

4. Την υπ’ αριθμ. 25129/1369/28.9.2009 πρόταση της 
Διεύθυνσης Δασών Πρέβεζας σχετικά με την κήρυξη 
ως αναδασωτέας της αναφερόμενης στο θέμα έκτασης, 
αποφασίζουμε: 


Κηρύσσουμε ως αναδασωτέα δημόσια δασική έκταση 
εμβαδού 598 τ.μ. (πεντακοσίων ενενήντα οκτώ τετραγω¬ 
νικών μέτρων). Η έκταση αυτή που βρίσκεται στην θέση 
«Βαρνάσι» του Δημ. Διαμ/τος Νικολιτσίου του Δήμου 
θεσπρωτικού του Νομού Πρέβεζας, απεικονίζεται με 
τα στοιχεία Α-Β-Γ-Δ-Ε-Ζ-Η-Α στο προσαρτημένο στην 
παρούσα Απόφαση μας διάγραμμα το οποίο αποτελεί 
αναπόσπαστο μέρος αυτής και έχει όρια: 

Ανατολικά: Με δημόσια δασική έκταση 
Δυτικά: Με δημόσια δασική έκταση 
Βόρεια: Με ιδιωτική έκταση 
Νότια: Με δημόσια δασική έκταση 
Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση της καταστραφείσης από εκχέρσω- 
ση κατά το μήνα Ιούλιο του 2009, δασικής βλάστησης 
αποτελούμενης από αείφυλλα πλατύφυλλα σε ποσοστό 
70%. 

Με την απόφαση αυτή δεν προκαλείται καμιά δαπάνη 
σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 8 Οκτωβρίου 2009 

Ο Γ ενικός Γ ραμματέας Περιφέρειας κ.α.α. 

Ο Προϊστάμενος Γ ενικής Διεύθυνσης 
ΔΗΜΗΤΡΙΟΣ Κ. ΜΠΑΛΤΟΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 0 3 % 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

